**Vera Blagojević** (Beograd, 16. maj 1920 — Klenak, kod Rume, 18. mart 1942), student medicine, učesnica Narodnooslobodilačke borbe i narodni heroj Jugoslavije.

Biografija
----------

Rođena je 16. maja 1920. godine u Beogradu. Potiče iz ugledne porodice. Njen otac Jovan bio je advokat, a majka Ana domaćica. Godine 1923. njeni roditelji su se preselili iz Beograda u Šabac, gde je Vera odrasla. Tu je završila osnovnu školu i gimnaziju, a Medicinski fakultet je studirala u Beogradu. 

Kao učenica šabačke gimnazije, prišla je omladinskom revolucionarnom pokretu i 1936. godine postala član Saveza komunističke omladine Jugoslavije. Naročitu aktivnost je ispoljavala u radu sa mladima Šapca. Posle upisa na fakultet i dolaska u Beograd, aktivno je učestvovala u revolucionarnom studentskom pokretu na Beogradskom univerzitetu. U članstvo Komunističke partije Jugoslavije (KPJ) je primljena 1940. godine. 

U jesen 1940. godine, formiran je Okružni komitet KPJ za Šabac i Vera je postala njegov član i sekretar Okružnog komiteta SKOJ-a. Često je dolazila iz Beograda u Šabac, donoseći ilegalni partijski materijal. Održavala je sastanke skojevskih aktiva i formirala nove. 

Posle bombardovanja Beograda, 6. aprila 1941. godine i početka Aprilskog rata, pešice se vratila iz Beograda u Šabac. Posle okupacije Kraljevine Jugoslavije, aktivno je radila sa omladinom Šapca na pripremama oružanog narodnog ustanka. Na Okružnoj partijskoj konferenciji 29. juna 1941. godine ponovo je izabrana, kao jedina žena, u Okružni komitet KPJ za Šabac. 

Posle formiranja Mačvanskog partizanskog odreda, jula 1941. godine, aktivno je radila sa ženama Podrinja. Nalazila sa na čelu aktiva žena i rukovodila je kulturno-prosvetnim odborom koji je okupljao žene antifašiste. Pod njenim uticajem mnoge žene su odlazile da rade u partizanskoj bolnici u Krupnju. Pored političkog rada, učestvovala je i u borbama, od kojih se posebno ističe napad na Šabac, septembra 1941. godine. U toj borbi poginuo je njen drug sa fakulteta i takođe član OK KPJ za Šabac Mika Mitrović Jarac, narodni heroj.

Posle neuspelog, partizansko-četničkog napada na Šabac, usledile su velike okupatorske represalije nad civilima na području Mačve i Podrinja. Mačvanski partizanski odred je tada morao da se povuče, a Vera je ostala na terenu. Razvijajući političku aktivnost na terenu šabačkog okruga, stalno je bila u opasnosti, jer je obilazeći mesta mogla da bude otkrivena od neprijatelja. Na sopstvenu inicijativu prenosila je propagandni materijal i letke u Loznicu. Na tom putu susreli su je četnici, prepoznali i uhapsili. Zajedno sa još jednom grupom uhapšenih partizana bila je fizički maltretirana i zlostavljana. Uz pomoć partizana iz Mačvanskog odreda, koji su organizovali bekstvo iz četničkog zatvora, uspela je da pobegne i vrati se u odred. 

Krajem decembra 1941. godine, Vera se teško razbolela i drugovi su je preneli kod njenih rođaka u selo Tekeriš. U to vreme njen Mačvanski partizanski odred se morao povući pred jakim snagama neprijatelja, a u Mačvi su tada, u kućama rođaka i simpatizera Narodnooslobodilačkog pokreta, ostali mnogi partizanski ranjenici, među kojima i Vera. Početkom 1942. godine četnici lozničkog vojvode Dake Tešmanovića započeli su akciju „čišćenja Mačve od partizana" i po kućama tražili ranjene partizane. Marta 1942. godine Veru su uhvatili četnici i posle mučenja je predali Gestapou u Šapcu. 

U šabačkom Gestapou mučenje je nastavljeno, ali Vera pred islednicima nije progovorila ni jednu jedinu reč. Iako su je agenti Gestapoa ucenjivali nudeći joj „slobodu" samo ako oda veze i one koji su radili za Narodnooslobodilački pokret, Vera je sve to odbila i nastavila da se drži ponosno i hrabro. Pošto ništa nisu uspeli da saznaju, osudili su je na smrt. Streljana je 18. marta 1942. godine je kraj šume zvane Šicara (ili Karakuša) u blizini sremskog sela Klenak, zajedno sa stotinjak drugih rodoljuba.

Ukazom predsednika Federativne Narodne Republike Jugoslavije Josipa Broza Tita, 6. jula 1953. godine, proglašena je za narodnog heroja.

Literatura
----------


|  |  |
| --- | --- |
|  | ***Portal Narodnooslobodilačka borba***  |

* *Heroine Jugoslavije*. Zagreb: Spektar. 1980.
* *Narodni heroji Jugoslavije tom I*. Beograd: Narodna knjiga. 1982.
* Tadić, Aleksandar (1985). *Majke heroja pričaju*. Vinkovci: Iskra.

| * p
* r
* u
Flag of Socijalistička Federativna Republika Jugoslavija Narodni heroji iz Kolubarskog i Mačvanskog okruga [[Datoteka:{{{flag alias-1945}}}|22x20px|border|Flag of Srbija]] |
| --- |
| Narodni heroji Jugoslavije rođeni na teritoriji Kolubarskog i Mačvanskog okruga, kao i oni koji su politički ili vojno delovali na ovom području: |
| Mačvanski okrug | 
 **Šabac** (Vera Blagojević  **•**  Mika Mitrović Jarac)  **•**  **Krupanj** (Živan Marković Žića)  **•**  **Koceljeva** (Dragoslav Srnić  **•**  Milorad Mića Stanojlović)  **•**  **Mačvanska Mitrovica** (Aleksandar Stanković Lala)  | Spomenik narodnom heroju Stevi Filipoviću na brdu Vidaku, kod Valjeva |
| Kolubarski okrug | 
 **Ljig** (Drinka Pavlović  **•**  Luka Spasojević)  **•**  **Osečina** (Petar Jovanović Komirićanac)  **•**  **Ub** (Rajko Mihajlović  **•**  Milan Munjas)  |
| grad Valjevo | 
 Dragojlo Dudić  **•**  Miloš Dudić  **•**  Živan Đurđević  **•**  Žikica Jovanović Španac  **•**  Zdravko Jovanović  **•**  Radivoje Jovanović  **•**  *Milosav Milosavljević*  **•**  *Milica Pavlović Dara*  **•**  Nada Purić  **•**  Milić Rakić  **•**  *Stevo Filipović*  |

| * p
* r
* u
Narodni heroji — lekari, studenti medicine i bolničarke |
| --- |
| Lekari, studenti medicine, medicinari i bolničarke Narodnooslobodilačke vojske i partizanskih odreda Jugoslavije koji su odlikovani Ordenom narodnog heroja. |
| Lekari | 
* Milo Bošković
* Boško Vrebalov
* Pavle Gregorić
* Dušan Mravljak
* Safet Mujić
* Gojko Nikoliš
* Nenad Parenta
* Mladen Stojanović
* Milenko Hadžić

 | Orden narodnog heroja  |
| Studenti medicine | 
* Marko Baletić
* Vera Blagojević
* Majda Vrhovnik
* Lizika Jančar Majda
* Stevan Jovanović
* Olga Jovičić
* Jovo Kapičić
* Osman Karabegović
* Moma Marković
* Stanislav Martinović
* Jovan Milosavljević
* Mika Mitrović
* Nada Naumović
* Blažo Orlandić
* Enes Orman
* Pavle Pap Šilja
* Vladimir Peran
* Vlado Popović
* Milić Radovanović
* Ivan Rukavina
* Sima Simić
* Mića Stojković
* Slavčo Stojmenski
* Borko Taleski
* Radmila Trifunović
* Drago Flis
* Miodrag Čajetinac
* Jovan Šerbanović

 |
| Bolničarke | 
* Marija Bursać
* Savka Javorina
* Danila Kumar
* Albina Mali-Hočevar
* Vera Miščević

 |

| * p
* r
* u
Žene narodni heroji iz Srbije |
| --- |
| *Žene narodni heroji Jugoslavije koje su rođene ili politički delovale na teritoriji Srbije* |
| Poginule*(uža Srbija)* | 
* Jelisaveta Andrejević
* Vera Blagojević
* Milica Vučetić
* Đuka Dinić
* Olga Jovičić
* Nada Matić
* Rada Miljković
* Nada Naumović
* Drinka Pavlović
* Milica Pavlović
* Nada Purić
* Darinka Radović
* Vera Radosavljević Nada
* Sofija Ristić
* Radmila Trifunović
* Radmila Šišković

 | Orden narodnog heroja Jugoslavije |
| Poginule*(pokrajine)* | 
* **Vojvodina:** Zaga Malivuk
* *Sonja Marinković*
* Anka Matić
* Vera Miščević
* Ljubica Odadžić
* Olga Petrov
* Anđa Ranković

* **Kosovo i Metohija:** *Dara Dragišić*
* Jovanka Radivojević
* *Silvira Tomazini*

 |
| Preživele | 
* Spasenija Cana Babović
* Božidarka Damnjanović Kika
* *Savka Javorina-Vujović*
* Danica Milosavljević
* Katarina Patrnogić

 |